18 Tipan nikitak ukse tanawatiani kisa ne ilwikak, waltemu iwan tatuktilis wey, wan ne tal mutawiluj iwan ne itzitzinakalis wey, 2 wan tzajtzik iwan ikupak hombron, ina:
"Wetzkia, wetzki ne wey Babelonia wan muchijtuk se muchantiluyan ipal kujkulmet, wan ne tetzakwiluyan ipal muchi ne nawalmet susul, wan ne tetzakwiluyan ipal muchi ne tujtutut susul, wan ne tetzakwiluyan ipal muchi ne tekwanimet susul wan ijyak; 3 ika ne atata ipal ne kwalan ipal ne itatzinhejenchiwalis muchi ne tejtechan kiunitiwit, wan iwan ne tatuktianimet ipal ne taltikpak tatzinhejenchijtiwit, wan ne tanamakanimet ipal ne taltikpak kitepewtiwit wey tumin ipanpa ne itaelewilis wey."
4 Wan nikakik seuk tik ne ilwikak ina:
"Nutechan, shikisakan ka né pal te ankikunpachiwat ne itajtateyekchijtuk, wan pal te anyawit kipiat ne kujkukulis kenha ken yejemet. 5 Ika ne itajtateyekchijtuk tepewtiwit hasta ne ilwikak wan ne Teut kielnamiktuk tay kichijket. 6 Shikwepilikan kenha ken yaja metzinmakak, wan tay ne yaja kichijki shikchiwilikan ume wipta. Tik ne atiluni ne kimalij yaja, shikmalikan ipal sujsul mas. 7 Keski muweychijki wan pajpakik ken kielewij, shiktashtawikan ashan iwan chichinakalis wan mutechtilis, ika yaja tik iyulu ina: Naja nikan nitatuktia, naja inte se siwat kipuluj ishulejyu, te keman niaw nimutechtia. 8 Yajika ijtik se tunal yawit ajsit ne ikujkukulisyu ipal mikilis wan mutechtilis wan mayan, wan yawi tata tik tit ika se hombron ne tajtzin Teut ne yawi kichiwa juzgar."
9 Wan ipanpa chukasket wan mutajtawelisket ne tatuktianimet ipal ne taltikpak ne iwan tatzinhejenchijtiwit wan pajpakitiwit kwak kitat ne pukti kan tata 10 wan nakasket wejka ika majmawit ipanpa ne ichichinakalis, wan inasket:
"Ay ne weytechan pal ne wey Babelonia,
techan hombron,
ka ijtik se horaj walaj ne ijuicioj!"
11 Wan ne tanamakanit ipal ne taltikpak chukasket wan mutajtawelisket ipanpa, ika intea aka kinekis kikua ne ikimil, 12 ne ikimil tentuk iwan teukwit wan tumin, wan kujkusti wan pejperlaj, wan muchi ne gajgalantzin kwajkwachti moradoj wan chiltik wan sedaj, wan muchi ne ushit, wan muchi ne tajtaijtik ipal marfil wan muchi ne tajtaijtik ipal kwajkwawit wey ipatiw wan ipal tumin wan tepusti wan teskal, 13 wan canelaj wan shuchiajwiak wan tapupuch wan ushit wan kupal wan atata wan tumakka wan harinaj wan trigoj wan bujburroj wan ichkamet, wan ikimil ipal cajcaballoj wan cajcarroj wan inwejweyka sejse, wan nusan inhajalmaj takamet.
ipal n' itaelewilis ne mualmaj,
tay tzupelek wan yektzin,
wan tea keman yawit kiajsit."
15 Ne tanamakanit ne kinamakat muchi uni, ne kitepewket wey tumin iwan uni, nakasket wejka ika majmawit ipanpa ne chichinakalis, wan chukat wan mutajtaweliat, 16 inat:
takentijtuk tik kwajkwachti moradoj wan chiltik,
ne kiekchijket iwan teukwit,
kujkusti wan pejperlaj,
17 ika ijtik se horaj puliwik muchi ipatiw.
Wan muchi ne cajcapitan wan ne yawit ijtik bajbarcoj wan atakamet, wan muchi ká tekitit ijpak ne weyat, nakaket wejka, 18 wan pejket tzajtzit kwak kitaket ne pukti kan tatak, inat:
"Katiawel kenha ken ne techan wey!"
19 Wan kitamutaket tewti ijpak ne intzujtzuntekun wan tzajtzit wan chukat wan mutajtaweliat inat:
ipanpa ne ipatiw wey,
ika ijtik se horaj puliwik."
20 Ilwikak, shimuyulkwesu ipanpa ini,
wan ne tayulmatit wan ne tijtitanijtuk wan ne taketzanimet,
ka itech yajane ne Teut metzintzunkwijtuk.
21 Wan se tanawatiani hombron kiajkukij se tet ken se wey metat wan kitamin tik ne weyat, wan ina:
Ijkiuni mutamimas Babelonia,
ne techan wey,
wan intea keman yawi muajsi,
22 wan guijguitirraj wan musicaj,
intea keman yawit mutzutzunat ijtik taja,
tekitinimet ipal muchi ne tejtekitilis,
wan nusan intea keman yawi mukaki ijtik taja se metat,
tawil tik se tawilkal,
munamiktiat se munti wan isiwaw,
ne wejwey ipal ne taltikpak,
mushijshikujket muchi ne tejtechan,
nujme ne taltikpak.
